ভাঙ্গায় সড়কের পাশে ৩২ মামলার আসামির লাশ
ঢাকা-মাওয়া-খুলনা মহাসড়কের ভাঙ্গা উপজেলায় বগাইল এলাকা থেকে ৩২ মামলার আসামি ঠিকাদার শহিদুল ওরফে ট্যারা মানিকের লাশ সোমবার সকালে উদ্ধার করে পুলিশ। শহিদ ফরিদপুরের কোতোয়ালির থানার গোপালপুর বাদামতলী গ্রামের মতিয়ার রহমান ওরফে রতন মোল্লার ছেলে। তিনি মাদারীপুরের শিবচর উপজেলার কুতুবপুরে পুরাতন বাড়িতে মাঝেমধ্যে থাকতেন। এ ঘটনায় শহিদুলের মা বেলী বেগম বাদী হয়ে অজ্ঞাতনামা আসামির বিরুদ্ধে মামলা করেছেন।







পুলিশ জানায়, শহিদ রোববার সন্ধ্যায় বন্ধুর ফোন পেয়ে বাসা থেকে বের হন। রাতে বাড়ি না ফেরায় বিভিন্ন স্থানে খোঁজাখুঁজি করে স্বজনরা। তার মোবাইল ফোন বন্ধ থাকায় পরিবারের সন্দেহ হয়। পরের দিন সকালে লাশের খবর পেয়ে ভাঙ্গা থানায় এসে শহিদের লাশ শনাক্ত করে পরিবারের সদস্যরা। ভাঙ্গা থানার ওসি শফিকুর রহমান বলেন, প্রাথমিকভাবে ধারণা করা হচ্ছে অজ্ঞাত জায়গায় শহিদকে হত্যা করে তার লাশ বগাইল ফেলে যায়। তার বিরুদ্ধে বিভিন্ন থানায় ৩২টি মামলা রয়েছে।

ঢাকা-মাওয়া-খুলনা মহাসড়কের ভাঙ্গা উপজেলায় বগাইল এলাকা থেকে ৩২ মামলার আসামি ঠিকাদার শহিদুল ওরফে ট্যারা মানিকের লাশ সোমবার সকালে উদ্ধার করে পুলিশ। শহিদ ফরিদপুরের কোতোয়ালির থানার গোপালপুর বাদামতলী গ্রামের মতিয়ার রহমান ওরফে রতন মোল্লার ছেলে। তিনি মাদারীপুরের শিবচর উপজেলার কুতুবপুরে পুরাতন বাড়িতে মাঝেমধ্যে থাকতেন। এ ঘটনায় শহিদুলের মা বেলী বেগম বাদী হয়ে অজ্ঞাতনামা আসামির বিরুদ্ধে মামলা করেছেন।